cyanic-selkie/wikianc huggingface dataset:
Burke’s Law
Handling
I den originale serien bestod de øvrige rollene av kriminalbetjent Tim Tilson (Gary Conway), kriminalbetjent Les Hart (Regis Toomey), politiførstebetjent Ames (Eileen O'Neill) og sjåføren Henry (Leon Lontoc). Tilson var en energisk ung mann som var dyktig til å finne spor og ledetråder. Likevel ble sakene alltid løst som følge av Burkes intuisjon.
Anne Francis spilte en gjesterolle som den kvinnelige kriminalbetjenten Honey West. Dette resulterte i spin-offserien Honey West som ble sendt på ABC fra 1965 til 1966.
Historie
Rollefiguren Amos Burke var eldre enn selve serien, og hadde opprinnelig blitt spilt av Dick Powell i første episoden av The Dick Powell Show i september 1961. Den opprinnelige serien var produsert av Powells produksjonsselskap, Four Star Television. Akkurat som i den nyere serien var det flere kjente personer å se i cameoroller som mistenkte, og en av dem var morderen. I den første episoden var Ronald Reagan den skyldige.
Moldova under Vinter-OL 2014
Moldova deltok under Vinter-OL 2014 i Sotsji i Russland i perioden 7. til 23. februar 2014.
Burke’s Law
Ny versjon
Den nye versjonen av serien ble sendt på CBS fra 1994 til 1995, og var produsert av Aaron Spellings produksjonsselskap. Tittelen hadde blitt endret tilbake til Burke's Law, og Burke var tilbake i jobben som politietterforsker. Han hadde blitt forfremmet til politioverinspektør, og fikk hjelp av sønnen sin, spilt av Peter Barton, til å løse saker.
Serien spilte mye på nostalgi, og inkluderte gjesteroller med flere kjente personer fra Spy-fisjangeren på 1960-tallet, inkludert Patrick Macnee fra The Avengers og Peter Lupus fra Mission: Impossible. Anne Francis dukket også opp i rollen som Honey West, men rollefiguren hennes var omdøpt til Honey Best av rettslige årsaker.
DVD-utgivelser
VCI Entertainment har utgitt første sesong av Burke's Law på DVD.
Nordnorsk mesterskap i fotball i 1933
Nordnorsk mesterskap i fotball i 1933 var det 5. nordnorske mesterskapet i fotball. ble nordnorsk mester etter å ha slått 4-3 i finalen.
Finale
Nordnorske mestere for  : Karl Pedersen, Karl Karlsen, Frithj. Johnsen, Harry Johnsen, Aksel Johnsen, Birger Andersen, Petter Pettersen, Alf Simonsen, Gunnar Wedege, Jacob Paulsen og Harry Pedersen.
Tettsteder i Trøndelag
Dette er en liste over tettsteder i Trøndelag slik begrepet er definert av Statistisk sentralbyrå. Per var det 104 tettsteder i fylket, inkludert eventuelle tettsteder som krysser fylkesgrensen.
Ungarns herrelandslag i vannpolo
Ungarns herrelandslag i vannpolo er det ungarske landslaget i vannpolo for menn. De konkurrerer for Ungarn under internasjonale konkurranser, som europamesterskapet i vannpolo, sommer-OL og andre internasjonale landslagsturneringer.
De har deltatt i OL 23 ganger, og har vunnet turneringen hele ni ganger.
Spesialhopprenn i Oberstdorf
Dette er en oversikt over spesialhopprenn for senior i Schattenbergbakken i Oberstdorf. Listen inneholder alle hoppukerenn i Oberstdorf, samt VM og andre verdenscuprenn, men ikke renn i skiflygingsbakken.
Rennet i Oberstdorf er fast åpningsrenn i den tysk-østerrikske hoppuka, og arrangeres vanligvis den 29. eller 30. desember. Bare to ganger har rennet i Oberstdorf ikke åpnet konkurransen: Den første Hoppuka åpnet med Nyttårshopprennet i Garmisch-Partenkirchen 1. januar 1953, med Oberstdorf som det andre rennet. Under den 20. Hoppuka 1971/72 byttet rennene i Oberstdorf og Innsbruck plass, og det ble holdt en jubileumsfest i Innsbruck. Hoppuka har vært en del av verdenscupen siden verdenscupen startet opp sesongen 1979/80.
Hoppuka
Merk at Øst- og Vest-Tyskland hadde samme flagg fram til 1. oktober 1959. Det østtyske flagget gikk ut av bruk da de to tyske statene igjen ble samlet 3. oktober 1990.
Alexandre Émond
Alexandre Émond (født 25. mai 1984) er en canadisk judoka, som konkurrerer i vektklassen -90 kilo. Han ble tatt ut til å representere Canada under Sommer-OL 2012 i London, der han røk ut i første runde.
Angarogyrus
Angarogyrus er en utdødd slekt av biller i underordenen Adephaga, familien virvlere (Gyrinidae). Slekten levde i paleocen-perioden.
Levevis
Virvlene er rovdyr og spiser insekter som faller ned på vannoverflaten.
Utbredelse
Slekten er kjent fra formasjoner fra jura og kritt, mellom 183-122 millioner år før nåtid, i Russland og Mongolia.
Felipe Carvalho
Luis Felipe Carvalho da Silva (født 18. september 1993) er en uruguayansk fotballspiller som spiller for den uruguayanske klubben Boston River.
Klubbkarriere
Carvalho, som er forsvarsspiller, spilte som amatør< til 2015 og deretter fire måneder i den uruguayanske toppserien for Tacuarembo da han ble oppdaget av Terje Liverød som hentet han til Malmö FF i Allsvenskan hvor han 11. juli 2015 signerte kontrakt til ut 2017-sesongen.
18. desember 2017 signerte Carvalho en ett års kontrakt med Osloklubben Vålerenga. Carvalho markerte seg raskt i Vålerenga med sitt kompromissløse stopperspill og offensive bidrag. Han spilte sin siste kamp for Vålerenga 11. november 2018. Carvalho fikk hjemlengsel og ble lånt ut til Nacional i 2019. Da han skulle returnere til Vålerenga før 2020-sesongen, møtte han ikke opp. I januar 2021 gikk han til Club Bolivar i Bolivia. Samme år var han innom Atletico River Plate Montevideo, før han i januar 2022 ble klar for Boston River.
Ivan Remarenco
Under Sommer-OL 2020 i Tokyo som ble arrangert i 2021, ble han utslått i første runde.
Boliviafamilien
Boliviafamilien er en religiøst og politisk uavhengig bistandsorganisasjon som finansierer et tyvetalls dagsentre og barnehjem i Bolivia, per 2010 for cirka 950 barn. Organisasjonen ble grunnlagt i 1982 av Baste Fanebust. Etter hans død i 2005 har arbeidet blitt drevet videre under ledelse av hans sønner, Øyvind Fanebust og Frode Fanebust. Arbeidet foregår ved at Boliviafamilien står for finansiering, mens driften skjer i samarbeid med Frelsesarmeen i Sør-Amerika, under Boliviafamiliens overoppsyn.
Boliviafamilien har fadderskap som basis, og er uvanlig i det at 100 prosent av faddernes innbetalinger går til innsatsen i Bolivia, uten fradrag av administrasjonskostnader. I tillegg til fadderskap mottar organisasjonen bidrag fra blant annet skoler, bedrifter og foreninger som Rotary International og Lions Clubs International.
Det er mulig å arbeide som frivillig ved et av Boliviafamiliens barnehjem, og dette kan også inngå som veiledet praksis innenfor et relevant studium.
Cabin Pressure
Cabin Pressure er en britisk situasjonskomedieserie for radio som gikk på BBC Radio 4 fra 2008 til 2014. Serien handler om den eksentriske besetningen på et fly. Den var skrevet av John Finnemore.
Handlingsreferat
Historien foregår på MJN Air, verdens minste flyselskap, som består av bare ett 16-seters fly, et «Lockheed McDonnell 3-12» med halenummeret G-ERTI, som de ansatte kaller for «Gerti». Firmanavnet stammer fra da eieren Carolyn Knapp-Shappey ble tildelt «Gerti» som en del av hennes skilsmisse-oppgjør med hennes australske ektemann Gordon Shappey, og hun utbrøt at «Gerti» var «Mitt Jetfly Nå». Selskapet er basert på den fiktive Fitton Airport, som ligger i Midlands. Historien følger arbeidslivet til MJN Air og deres mannskap på fire: Eieren Carolyn (spilt av Stephanie Cole); Styrmann Douglas Richardson (spilt av Roger Allam), en erfaren pilot som tidligere fløy med Air England til han fikk sparken på grunn av smugling; Kaptein Martin Crieff (spilt av Benedict Cumberbatch); og Arthur Shappey (spilt av John Finnemore), Carolyns sønn som arbeider som stuert.
Mye av handlingen dreier seg om forholdet mellom Douglas og Martin. Martin er kaptein, men Douglas er langt mer erfaren. De fleste anser Douglas for å være overlegen Martin på nesten alle områder. Douglas får betaling for å fly, men Martin gjør ikke det fordi Carolyn ikke har råd. Martin har derfor også en annen jobb med sin egen virksomhet, Icarus Removals, ved å bruke en varebil han arvet fra sin avdøde far. I tillegg til å måtte betale to underholdsbidrag forsøker Douglas å holde hemmelig for hans tredje kone Helena at han egentlig ikke er kaptein. Det avsløres etter hvert at Helena har en affære med noen andre.
We Will Rock You (musikal)
We Will Rock You er en jukebox-musikal bygget rundt mange av det britiske rockebandet Queens største hiter, ikke ulikt en annen jukebox-musikal, ABBA-musikalen Mamma Mia!. Manuset er skrevet av den engelske komikeren, forfatteren og skuespilleren Ben Elton, mens Queen-medlemmene Brian May og Roger Taylor har tilpasset musikken. Stykket hadde premiere 14. mai 2002 på Dominion Theater i London. We will rock you har siden premieren vokst til å bli en av West Ends største suksesser gjennom tidene, og ingen andre stykker har noensinne gått uavbrutt så lenge på The Dominon Theater som We will rock you. Siste forestilling på Dominion vil bli spilt 31. mai 2014.
We Will Rock You hadde premiere i Norge 27. januar 2011, i Oslo på Folketeateret med bl.a Espen Grjotheim. Musikalen skulle egentlig gå til mars, men det ble satt opp ekstraforestillinger også ut i april. Dialogene er oversatt til norsk, mens stort sett alle sangene vil bli fremført på originalspråket. Innholdet er også tilpasset for å passe i Norge med blant annet norske kjendis-navn og at norsk ble det internasjonale språket i verden etter at den norske kronen ble mer verdt enn den amerikanske dollaren.
Handling
Handlingen for musikalen er lagt rundt 300 år frem i tid, lenge etter at rocken har dødd ut. Etter at den norske kronen ble mer verdt enn den amerikanske dollaren er det norsk som har vært verdens globale språk på planeten Ebay – tidligere kalt jorden. Det gamle språket engelsk er forbudt.
Det megakonsernet Global Soft som har makten på planeten. Disse forbyr ekte instrumenter, det er kun deres digital-produserte pop som er tillatt. Et gammelt sagn forteller derimot om at ett instrument ligger bevart under en stor rock. En gruppe opprørere – The Bohemians – venter på at en drømmer skal komme til dem og finne dette instrumentet og igjen føre rocken tilbake til Ebay.
De to hoved-personene – drømmeren Galileo Figaro og Scaramouche – skiller seg ut fra de andre ungdommenes GaGa-stil. De er rockere og må sammen bekjempe Killer Queen og Global Soft for å få rocken tilbake. Det er derimot ikke lett i en høyteknologisk verden.
Musikken
We will rock you inneholder 31 av Queens største hiter, inkl. Who Wants to Live Forever, No-one But You (Only the Good Die Young), Headlong, I Want to Break Free, Radio Ga Ga, Another One Bites The Dust, We Are the Champions og selvsagt We will rock you. Forestillingen er også en av svært få sammenhenger hvor Bohemian Rhapsody blir spilt live i fullstendig og uavbrutt lengde (Altså benyttes ikke klipp fra musikkvideoen midtveis, slik Queen alltid gjorde på sine konserter.)
Sangnummer
Dette er alle sangnummerne fra "Original London Cast":
2. akt
I enkelte produksjoner blir noen av sangene byttet ut med andre Queen-sanger.
Produksjoner
I dag spilles forestillingen, både fast og i turnéformat, i Australia, Canada, USA, Russland, Japan, Spania, Sør-Afrika, Sveits, Tyskland og Østerrike i tillegg til London, og den komprimerte og forenklede konsert-lignende skoleversjonen av stykket, kalt "Schools will rock you", har ved flere anledninger til og med funnet veien til Norge, men da med sangene i sin originale engelske språkdrakt.
2002 London 2003 Melbourne 2003 Madrid 2004 Australia (turné) 2004 Las Vegas 2004 Moskva 2004 Spania (turné) 2005 Köln 2005 Tokyo 2006 Sør-Afrika 2006 Japan (turné) 2006 Zürich 2007 Madrid 2007 Toronto 2007 Australia-Asia (turné) 2008 Wien 2008 Stuttgart 2009 Storbritannia (turné) 2010 Italia (turné) 2010 Nederland 2010 Sverige (Stockholm) 2011 Storbritannia (turné) 2011 Norge (Oslo)
We Will Rock You, Oslo Spektrum - 2023
Ny fullskala arenaproduksjon av We Will Rock You, produsert av Taran AS i samarbeid med den finske produsenten ACE Productions.
Spilte i Oslo Spektrum, mars 2023.
Regi: Simen Gloppen.
Musikalsk Ansvarlig: Torbjørn Alsos Raae.
Koreografi: Kirsty McDonald og Sara Kristine Einbu.
Norsk Oversettelse: Mikkel Maanum.
The Outskirts
The Outskirts er en amerikansk tenåringskomedie fra 2015. Filmen er regissert av Peter Hutchings, skrevet av Dominique Ferrari og Suzanne Wrubel, og har Eden Sher, Victoria Justice, Claudia Lee, Avan Jogia, Ashley Rickards, Peyton List, Will Peltz og Katie Chang i hovedrollene.
Handling
Etter å ha vært offer for en ydmykende bøllestrek av den mest populære jenta på skolen, bestemmer bestevenninnene og nerdene Mindy og Jodi for å samle andre utstøtte på skolen for å ta hevn på henne og hennes vennesirkel.
Mamadou Niang
Mamadou Niang (født 13. oktober 1979 i Matam) er en senegalesisk fotballspiller.
Han spiller for den tyrkiske toppklubben Fenerbahçe SK.
Hillcrest Lutheran Academy
Hillcrest Lutheran Academy er en privat kristen internatskole i Fergus Falls i den amerikanske delstaten Minnesota. Skolen ble etablert i 1916 av norsk-amerikanere, og Hillcrest har en sterk tilknytning til Church of the Lutheran Brethren of America. Den har årlig omkring 200 elever fra 7. til 12. klasse, og fra flere forskjellige land, særlig Norge og Sør-Korea. Hvert år siden 1989 har en gruppe på 25-30 elever fra Danielsen Videregående Skole fått tilbringe sitt andre år på videregående der. Da samarbeidet hadde 25-årsjubileum i 2014 hadde totalt 650 norske elever gått på Hillcrest.
Tonga under Vinter-OL 2014
Tonga deltok under Vinter-OL 2014 i Sotsji i Russland i perioden 7. til 23. februar 2014. Det var første gangen Tonga deltok i et vinter-OL.
George Erskine
George Watkin Eben James Erskine (født 23. august 1899, død 29. august 1965) var en britisk general.
Erskine ble tatt opp i King's Royal Rifle Corps og tjenstgjorde under første verdenskrig i Frankrike og Belgia. I 1930-årene var han i Britisk India, og vendte tilbake til Storbritannia i 1937, da han gikk inn i staben til dem logistikkansvarlige for hele British Army.
Andre verdenskrig
I 1939 ble han del av staben i The Army Reserve, og i 1941 ble han sjef for 2. bataljon av King's Royal Rifle Corps som da var en del av 69th Infantry Brigade i Nord-Afrika, hvor han gjorde seg fortjent til Distinguished Service Order i 1942. han ble deretter utnevnt til sjef for 7th Armoured Division og tjenstgjorde i Nord-Afrika, Italia og Normandie i årene 1943 og 1944.
Under slaget om Normandie, var imidlertid ikke den øverstkommanderende for 2. arme, Miles Dempsey fornøyd med 7th Armoured Divisions innsats og sjefen for VIII korps, Richard O'Connor anså sine ordrer overfor enheten under Operasjon Goodwood som svært forsiktige. rett etter, under de vanskelige framrykningene i det kompliserte hekk-landskapet under Operasjon Bluecoat, lyktes det ikke for divisjonen å nå sine mål og Erskine ble skiftet ut. Til tross for hans ujevne resultater i felten, ble Erskine ansett for å ha evner som gjorde at han passet godt til andre oppgaver, slik at dette ble bare et forbigående tilbakeslag i hans karriere. Han ble leder for Supreme Headquarters Allied Expeditionary Force enhet i Belgia i 1944 og deretter sjef for 43rd (Wessex) Infantry Division i 1945.
Etter andre verdenskrig
Etter andre verdenskrig ble han sjef for de britiske styrkene i Hongkong i 1946, og senere sjef for de britiske styrkene i Egypt i 1949. Han vendte tilbake til Storbritannia i 1952, og ble sjef for Eastern Command, reservestyrkene i Storbritannia. Åre etter ble han sendt til Britisk Øst-Afrika og sjef for styrkene der, og ble ansvarlig for å slå ned Mau Mau-opprøret i Kenya. Under Operasjon Anvil tok han militær kontroll over Nairobi fra 24. april 1954 og vanskeliggjorde slik opprørernes forsyningslinjer.
Etter engasjementet i Mau Mau-opprøret, vendte han tilbake til Storbritannia i 1955, og ble sjef for reservestyrkene i Southern Command fra 1955 til 1958 da han gikk av med pensjon. Han ble en æres-adjutant til dronning Elisabeth II i årene 1955 til 1965.
Dieudonne Dolassem
Dieudonne Dolassem (født 4. september 1979) er en kamerunsk judoka, som konkurrerer i vektklassen -90 kilo. Han ble tatt ut til å representere Kamerun under Sommer-OL 2012 i London, der han røk ut i første runde.
Storbritannia under VM i friidrett 1987
Storbritannia deltok under VM i friidrett 1987 (utendørs) fra 28. august til 6. september 1987 i Roma i italia, og tok åtte medaljer under mesterskapet.
Finland under Paralympiske sommerleker 2004
Finland deltok med 54 utøvere under Paralympiske sommerleker 2004 i Athen, Hellas. Troppen tok 8 medaljer og kom på 33.-plass på medaljestatistikk.
Lise I. Osvoll
Lise Irene Osvoll (født 1979) er en norsk animasjonsfilmregissør, illustratør og barnebokforfatter fra Sortland.
Hun har regissert to animasjonsfilmer om den lille redningsskøyta Elias: Elias og kongeskipet fra 2007, som hun regisserte sammen med Espen Fyksen, og Elias og jakten på havets gull fra 2010, som hun også skrev manus for sammen med Anne Elvedal. Elias og kongeskipet vant en pris under nordiske filmdager i Lübeck og ble nominert til Amandaprisen 2007 i klassen beste barne- og ungdomsfilm, mens Elias og jakten på havets gull ble kåret til beste barnefilm under Amandaprisen 2009. I 2018 regisserte hun filmen KuToppen som ble nominert til Amandaprisen 2019 i klassen beste barnefilm og var også en av finalistene til Folkets Amanda.
Hun har skrevet og illustrert flere barnebøker, den første Supertorsken fra 2019.
Héctor Campos
Héctor Campos (født 19. desember 1988) er en argentinsk judoka, som konkurrerer i vektklassen -90 kilo. Han ble tatt ut til å representere Argentina under Sommer-OL 2012 i London, der han røk ut i første runde.
Rangatira
Rangarita er en maorisk hapū i New Zealand, beskrevet som en leder for store familiegrupper. Tittelen er arvet og blir beskrevet som høvding av etnologer som Elsdon Best (s. 88).
Samburu fylke
Samburu fylke er ett av 47 fylker (counties) i Kenya. Fylkets hovedstad og største by er Maralal, og andre byer er Baragoi, Archers Post, South Horr, Wamba og Lodosoit. Fylket hadde 223 947 innbyggere ved folketellingen i 2009.
Rangatira
Rangatira er personer med stor praktisk visdom som hadde myndighet på vegne av stammen og opprettholdt grensene mellom en stamme sitt land og de andre stammene. Endringer i lovene om tomteeierskap på 1800-tallet, særlig individualiseringen av jordeierskap, undergravde posisjonen til Rangatiras, som forårsaket store tap av land under kolonistyret.
Storbritannia under VM i friidrett 1991
Storbritannia deltok under VM i friidrett 1991 (utendørs) fra 23. august til 1. september 1991 i Tokyo i Japan, og tok sju medaljer under mesterskapet.
Roald Arentz
Roald Arentz er en norsk politiker for partiet Rødt og faglig tillitsvalgt for Norsk Transportarbeiderforbund og Midtnorsk transportarbeiderforening. Per 2020 er han gruppeleder for Rødts gruppe på fem i Trondheim bystyre. I en artikkel i Adresseavisen ble han beskrevet som en halvstudert røver, som har en universitetsgrad i historie, nordisk og psykologi.
Han vokste opp i Bindal, og har vært drosjesjåfør i femten år. I tillegg har han tildigere, ifølge Adresseavisen, solgt hydrauliske vinsjer til fiskeindustrien, han har drevet telefonsalg, reist til Vietnam og Kambodsja som backpacker, spilt sjakk og lest pedagogikk. Ifølge Adresseavisen, førte et «langsiktig flørteprosjekt» ham til Trondheim og til jobben som drosjesjåfør, noe som resulterte i ekteskap og to barn.
Arbeidslivspolitiske saker
Som tillitsvalgt har Arentz engasjert seg mot økning av antall drosjeløyver i Trondheim, og har argumentert for at flere løyver vil føre til høyere priser for passasjerer, lavere lønn og status for sjåførene. Arentz har også vært kritisk til Konkurransetilsynets ønske om å avvikle prisregulering i drosjenæringen. Han mente avviklingen av prisreguleringen ville rasere taxitilbudet i distriktene, og pekte på at anbud på drosjekjøring til og fra helseforetakene allerede hadde ødelagt for mange småsteder. Han mente også at kundene var mer opptatt av tilgjengelighet, trygghet og kompetente sjåfører. Han pekte i tillegg på frislippet i Oslo, som hadde ført til mye stilletid og høyere priser for kundene.
Roald Arentz er leder i drosjegruppa i Midt-Norsk transportarbeiderforening. Etter at Sør-Trøndelag fylkeskommune laget nye retningslinjer, som gjorde det mulig å samle flere løyver i ett selskap, ble det inngått en avtale mellom Midt-Norsk transportarbeiderforbund og Nidaros Taxi AS. Arentz uttalte at avtalen handler om mer enn lønn, og at den omfatter stillingsvern, mulighet til drøftelsesmøter, fem betalte ferieuker og tolv prosent feriepenger. Arentz fortalte at drosjesentralen vanligvis styrer arbeidsdagen til sjåførene, uten å ha arbeidsgiveransvar. Dette endret seg med den nye avtalen, som han håpet ville ha signaleffekt på resten av drosjenæringen.
I februar 2017 kritiserte han EØS-avtalen og ESAs krav om frislipp av norske drosjeløyver. Arentz viste til resultatet av frislipp i Sverige, som han mente var overetablering av drosjer i de store byene og høyere priser for kundene. Han advarte videre om lengre arbeidsdager, større risiko for sosial dumping, dårligere kvalitet og sikkerhet på tjenestene. Arentz uttalte at dette var et eksempel på at den frie etableringsretten trumfer vedtatt politikk i Norge, og at EØS-avtalen lovfester høyrepolitikk.
Før tariffoppgjøret 2016 argumenterte Arentz for at timelønnen i drosjebransjen grenser til sosial dumping, og at lønnssystemet oppfordrer til systematiske brudd på arbeidsmiljølovens arbeidstidsbestemmelser. Han etterlyste en lønn å leve av, uten å måtte være på jobb halve døgnet. Han uttalte dessuten at det var pinlig for NTF at de hadde LO-systemets eneste overenskomst uten AFP-ordning. Han etterlyste også reell overtidsbetaling og en ordning med regionale verneombud. I oppgjøret ville Norsk Taxiforbund avvikle ordningen hvor fedre fikk betalt den arbeidsmiljøfestede velferdspermisjonen i to uker i forbindelse med eget barns fødsel, noe Arentz mente var et hårreisende krav.
Andre saker
Arentz reagerte på regjeringas forslag om å forby tigging, og uttalte at «[å] forby tigging er dermed det samme som å forby konsekvensene av en mislykket politikk. Å forby å hjelpe tiggerne er imidlertid enda verre: Det er å forby barmhjertighet. Det skal altså ikke være lov å tilby en fattig stakkar et husly, en dusj eller noen varme klær.»
Arentz og Rødt har kritisert framstillingen av Trondheim som gjeldsversting, og mente at det ikke mangler penger, men vilje til å bruke dem. Arentz mente kommunens overskudd var stort nok til å berge autismetilbudet, bevare spesialpedagogiske tiltak i barnehagen, bedre dagtilbudet for funksjonshemmede og lempet på kuttene i sykehjemmene, og kritiserte koalisjonen for å ikke ville bruke en krone. Ifølge Arentz var gjelden som belastet bykassen ved årsskiftet på 7,9 milliarder, eller 49 000 kroner per innbygger. Kraftfondet var på 6,8 milliarder. Netto gjeld ble, ifølge Arentz, dermed på 1,1 milliarder, og under 7000 per innbygger i Trondheim.
Arentz har tatt til orde for at kommunen skal avslå søknader om drift av private skoler som er organisert som aksjeselskap. Han var kritisk til at bevilgningene fra det offentlige skolebudsjettet går til profitt for eierne. Han begrunnet dette med at de fleste private skolene stort sett er interesserte i ressurssterke elever, noe som sementerer og øker sosiale ulikheter.
Motstand mot boligbygging på Nyhavna og Brattøra har vært en kampsak for Arentz og Rødt. Han viste i 2015 til anslag fra LO i Trondheim, om at man risikerer 1800 arbeidsplasser om industriområdet flyttes. Arentz argumenterte for at Trondheim trenger industri og et mangfold av arbeidsplasser, og mente dessuten at bygging av luksusleiligheter ikke bidro til å løse boligproblemet.
Når det gjelder kulturlivet i Trondheim, har Arentz uttalt at styrken er de store festivalene som fungerer som lokomotiv, og at svakheten er at de smale og lokale initiativene, som Bakklandsdagene, får for liten støtte. Ifølge Arentz fikk de små festivalene kun én million av et kulturbudsjett på 260 millioner. Han har foreslått å øke kulturbudsjettet for å innfri løftene om å styrke Trondheim som en kulturby.
Copa Constitució
Turneringsformat
Turneringen spilles med utslagskamper over totalt 4 runder.
Idoneale tall
I matematikk er Euler sine idoneale tall de positive heltallene D slik at ethvert heltall bare kan uttrykkes på måten x2 ± Dy2 (hvor x2 er relativt primisk til Dy2) er en primtallspotens eller dobbel primtallspotens. Spesielt vil et tall være sammensatt dersom det har to forskjellige representasjoner som en sum av to kvadrater. Hvert idoneale tall genererer en mengde som inneholder uendelig mange primtall og mangler uendelig mange andre primtall.
Definisjon
Et positivt heltall n er idonealt hvis og bare hvis det ikke kan skrives som ab + bc + ac for forskjellige positive heltall a, b, og c.
Det er tilstrekkelig å vurdere mengden ; hvis alle disse tallene er på formen, , eller 2s for noen heltall s , hvor  er en prim, så er  idoneal.
Formodentlig fullstendig liste
Per 2022 er det et uløst problem hvorvidt det finnes 65, 66 eller 67 ideonale tall.
65 idoneale tall har blitt funnet av Leonhard Euler og Carl Friedrich Gauss, og disse antas å være de eneste ideonale tallene:
Resultater publisert av Peter J. Weinberger i 1973 antyder at det maksimalt finnes to andre idonale tall, og at listen over er komplett hvis den generaliserte Riemann-hypotesen holder (noen kilder hevder feilaktig at Weinberger sine resultater impliserer at det høyst finnes ett annet idonealtall).
Storbritannia under VM i friidrett 1993
Storbritannia deltok under VM i friidrett 1993 (utendørs) fra 13. til 22. august 1993 i Stuttgart i Tyskland, og tok ti medaljer under mesterskapet.
Montenegros herrelandslag i vannpolo
Montenegros herrelandslag i vannpolo er det montenegrinske landslaget i vannpolo for menn. De konkurrerer for Montenegro under internasjonale konkurranser, som europamesterskapet i vannpolo, sommer-OL og andre internasjonale landslagsturneringer.
De har deltatt i OL tre ganger, og har endt på fjerdeplass alle gangene.
Vihula herregård
Vihula herregård (estisk: Vihula mõis, tysk: Viol, Vyoll) er et gods som ligger i tidligere Virland, nå i Vihula i det nordlige Estland. Det har tilhørt flere slekter, deriblant familien von Lode.
Bygninger
Vihula består av flere bygninger, hvorav hovedbygningen, i historistisk stil, sto ferdig i 1880-årene. Den tidligere hovedbygning, er formentlig fra det 17. århundre, hvorimot de fleste tilbygningene er fra det 19. århundre.
Ved inngangen ses stensøyler med familien von Schuberts våpenskjold. Etter omfattende restaureringer, inneholder komplekset nå hotelværelser og suiter, spa og swimmingpool, restaurant, vinkjeller, konferanserom m.m.
Pakistan under Vinter-OL 2014
Pakistan deltok under Vinter-OL 2014 i Sotsji i Russland i perioden 7. til 23. februar 2014.
Vihula herregård
Eiere
Odvar von Lode, som dro i korstog mot esterne sammen med Knut VI av Danmark i 1197, mottok store landområder i det nordlige Estland som påskjønnelse for sin innsats. I 1501 omtales Vihula første gang i skriftlige kilder som tilhørende familien von Lode.
I 1531 overtok familie Weckerbrod, og i 1605 overga Ewert Weckerbrod godset til sin datter Brita, som hadde giftet seg med Melchior von Helffreich. Heretter ble Vihula i ektemannens slekt i over 200 år. I den store nordiske krig ble bygninger og omgivelser sterkt skadet. I 1810 ble det solgt til Alexander von Schubert. Etter 1. verdenskrig ble Vihula nasjonalisert, men familien Schubert ble værende på godset frem til 1939, hvor de forlot Estland.
Fra 1941 til 1944 holdt en tysk etterretningskole til i bygningene, mens det i årene 1951–1982 huset et pleiehjem. I sistnevnte år herjet en brann, hvoretter bygningene ble overlatt til et farmerkollektiv. Disse begynte en restaurering, som fortsatte med de nye eiere Vihula Mõis frem til 2012.
Kroatias herrelandslag i vannpolo
Kroatias herrelandslag i vannpolo er det kroatiske landslaget i vannpolo for menn. De konkurrerer for Kroatia under internasjonale konkurranser, som europamesterskapet i vannpolo, sommer-OL og andre internasjonale landslagsturneringer.
Hellas’ herrelandslag i vannpolo
Hellas' herrelandslag i vannpolo er det greske landslaget i vannpolo for menn. De konkurrerer for Hellas under internasjonale konkurranser, som europamesterskapet i vannpolo, sommer-OL og andre internasjonale landslagsturneringer.
Kroatias herrelandslag i vannpolo
De har deltatt i OL seks ganger, og vant turneringen i 2012.
Hellas’ herrelandslag i vannpolo
De har deltatt i OL 15 ganger, med et beste resultat som en fjerdeplass i 2004.
Liste over presidentene for Azorenes lovgivende forsamling
Presidenten for Den autonome regionen Azorenes lovgivende forsamling er leder for øygruppas parlament.
Kinapeya Kone
Kinapeya Kone (født 1. september 1979) er en ivoriansk judoka, som konkurrerer i vektklassen -90 kilo. Han ble tatt ut til å representere Elfenbenskysten under Sommer-OL 2012 i London, der han røk ut i første runde.
Mats Gjermundsen
Mats Gjermundsen (født 1994) er en norsk innebandyspiller som spiller for Sarpsborg Sharks i eliteserien for menn. Han er en rightfattet beck, som bekler både høyre- og venstrebeck posisjon. Han har tidligere spilt i Svensk innebandy i Hagfors IBS og har 9 offisielle U19 landskamper for Norge. Har også deltatt i U19 VM i Tyskland mai 2013.
Finland under Paralympiske sommerleker 2012
Finland deltok under Paralympiske sommerleker 2012 i London, Storbritannia. Troppen tok 6 medaljer.
Let England Shake
Let England Shake er et studioalbum av den engelske musikeren PJ Harvey og ble gitt ut i februar 2011. Arbeidet med albumet ble startet i tiden rundt utgivelsen av White Chalk i 2007. Låtene ble skrevet mot slutten av 2007 og i 2008 og spilt inn over en intensiv femukersperiode. Albumet vant Mercury Prize i 2011.
Sporliste
Alle sangene er skrevet av PJ Harvey.
Olaug Løken
Olaug Marie Løken (født 29. november 1854 i Inderøy, død 11. mars 1925 i Oslo) var en norsk kokebokforfatter og kvinnesakskvinne.
Hun var utdannet i helsestell, og ble etterhvert en aktiv skribent i ektemannen Hjalmar Løkens avis Norske Intelligenz-Seddeler.
Forfatterskapet omfatter Madstel og Husstel for almindelige Husholdninger (1897) – som kom i et samlet opplag på 49.000, men også andre agitasjons- og veiledningsskrifter, som f.eks. Hvad lærer Bibelen om Kvindens Stilling? (1885) og ''Barnestel. En liden Bog for unge Mødre'' (1903)
Hun var fra 1887 styremedlem i Trondhjems Kvinnesaksforening. Hun var hovedstyremedlem i Norsk Kvinnesaksforening 1891–1892.
Mbalax
Mbalax (wolof: «rytme», uttales umm bah-laak eller mballach) er en vestafrikansk populærmusikksjanger som er spesielt utbredt i Senegal og Gambia.
Mbalax er en blanding av tradisjonell/religiøs afrikansk musikk og afrokubanske rytmer som kom tilbake til Afrika da den kubanske musikken spredte seg over hele verden 1950- og 1960-tallet. Ulike former for populær vestlig musikk og dans, eksempelvis jazz, soul, soca og rock blandes med sabar, wolof-folkets tradisjonelle tromme- og dansemusikk. Rytmene inneholder karakteristiske hurtige løp på trommene, som ofte er tama («talking drum») og den store, stående sabar-tromma. I tillegg brukes lyse, funk-lignende rytmer på gitar.
Tekstene som brukes i mbalax har ofte forbindelse med vestafrikansk sufisme; balladeformene minner om griotenes lovsanger. Språket er wolof.
Mbalax-musikere
Youssou N'Dour er den mest kjente mbalax-musikeren, i Norge finnes den norsk-senegalesiske kora-spilleren Solo Cissokho. Andre utøvere er:
Kamphandlingen den 14. juli 1696
'''Kamphandlingen den 14. juli 1696''' var et sjøslag mellom Frankrike og England mot slutten av Kong Vilhelm-krigen i Bay of Fundy utenfor dagens Saint John i New Brunswick. De engelske skipene ble sendt fra Boston for å avskjære forsyningene som ble tatt av den franske offiseren Pierre Le Moyne d'Iberville fra Quebec til hovedstaden i Acadia, Fort Nashwaak (Fredericton i New Brunswick) på Saint John River. De franske krigsskipene «Envieux» og «Profond» kapret den engelske fregatten «Newport» (24 kanoner), mens den engelske fregatten «Sorlings» (34 kanoner) og et hjelpefartøy kom seg unna.
Lloyd Cafe Cadena
Lloyd Cafe Cadena (født 22. september 1993 i Parañaque i Metro-Manila på Filippinene, død 4. september 2020 i Muntinlupa) var en filippinsk youtuber, radiopersonlighet, skuespiller og forfatter.
Han studerte ved Colegio de San Juan de Letran-Manila og Olivarez College, og var en av de mest populære YouTubere i sitt hjemand, med over 5,29 millioner registerte følgere da han døde. Han startet å vlogge mens han fortsatt var student i 2011, og ble populær for sine mange komiske innslag. Han anses som en av landets pionerer som YouTube-vlogging.
Hans videoer kunne få millioner av seere, blant dem en 'last to leave the pool'-utfordring postet i juni 2020, og en rekke matlagingsideoer. Lloyds videoer fikk ofte milliover av seere, og den mest populære – «Mga Ganap sa Jeepney (LAPTRIP to Bes!),» som parodierte en tupisk jeepney <tur – talte over 10 fremvisninger. Også blant de mest sette er «Mga Ganap sa Loob ng Classroom (Laptrip Ka Dito!)», en klasseromsparodi (6,3 millioner visninger), «Maging YouTuber o Artista?» der han prater med celebritetene Alex og Toni Gonzaga (5,32 millioner), «I'll Buy Everything You Can Carry,» der han tar med seg naboer på shopping (5,32 millioner), og «Epic Can't Say No Challenge» der han shopper vilt på et kjøpesenter (5,38 millioner).
Lloyd Cadena døde 4. september 2020 av hjertestans; familien bekjentgjorde senere at han hadde testet positivt for covid-19. Han døde to uker før sin 27. fødselsdag.
Cretogyrus
Cretogyrus er en utdødd slekt av biller i underordenen Adephaga, familien virvlere (Gyrinidae). Slekten levde i Kritt-perioden.
Utseende
Arten er beskrevet basert på en fossil larve som skiller seg fra andre kjente virvlerlarver blant annet ved at den har store mandibler (kjever).
Levevis
Virvlene er rovdyr og spiser insekter som faller ned på vannoverflaten.
Utbredelse
Arten er beskrevet fra rav fra Myanmar, dette er ca. 99 millioner år gammelt.
Tsjingiz Mamedov
Tsjingiz Mamedov (født 9. juli 1989) er en kirgisisk judoka, som konkurrerer i vektklassen -90 kilo. Han ble tatt ut til å representere Kirgisistan under Sommer-OL 2012 i London, der han røk ut i første runde.
Siaya fylke
Siaya fylke er ett av 47 fylker (counties) i Kenya. Det ligger i den tidligere Nyanza-provinsen. Fylkets hovedstad er Siaya. Fylket hadde 842 304 innbyggere ved folketellingen i 2009.
Robert Christian Hansen
Robert Christian Hansen (født 15. februar 1939 i Estherville i Iowa, død 21. august 2014 på Alaska Regional Hospital i Anchorage) var en amerikansk seriemorder som frem til 1983 begikk en lang rekke voldtekter, kidnappinger og mord i Alaska. De fleste ofrene hans var unge kvinner fra Anchorage-området.
Bakgrunn
Foreldrene Christian R. Hansen (født 1908 i Danmark og utvandret som 20-årig) og Edna fra Iowa drev bakerforretning i den lille byen Pocahontas i Iowa, i et område med mange skandinaviske innvandrere.
Som ung hadde Robert problemer med stamming og med akne, han var sjenert og tilbrakte mye tid som læregutt i sin autoritære fars bakeri. Ellers holdt han seg stort sett for seg selv, og på fritiden drev han med jakt og bueskyting.
Fra 1957 til 1958 tjenestegjorde han ett år i United States Army Reserve.
Starten på den kriminelle løpebanen
I mai 1960 giftet han seg med en lokal kvinne, men hun forlangte skilsmisse da han måtte sone en fengselsstraff på tre år etter å ha blitt dømt for å ha satt fyr på skolebussgarasjeanlegget i Pocahontas i desember 1960. Han ble løslatt fra fengselet etter 20 måneder. Mens han satt fengslet ble han imidlertid undersøkt av en psykiater, som ga ham diagnosen bipolar (den gangen var «manisk-depressiv» den medisinske betegnelsen) og for øvrig mente at han led av en personlighetsforstyrrelse, som ga seg utslag i en umodenhet. Psykiateren fastslo også at Hansen var besatt av å få hevn over alle som han mente hadde gjort ham urett.
International Ultraviolet Explorer
International Ultraviolet Explorer (IUE) var et romteleskop som observerte i det ultrafiolette. Det var et samarbeidsprosjekt mellom NASA, ESA og Storbritannia. Teleskopet hadde et speil på 45 cm og ble skutt opp i 1978. Det fungerte til det ble satt ut av drift i 1996, noe som gjør det til et av de lengstlevende astronomiske romfartøyene noensinne.
Robert Christian Hansen
Starten på den kriminelle løpebanen
Han giftet seg igjen i 1963 med Gloria Deacon, og paret fikk to barn. Etter at Hansen hadde blitt dømt flere ganger for nasking flyttet paret til Nord-Dakota, og deretter til Minnesota. I 1967 flyttet de til Alaska, både for å starte på ny frisk og fordi Alaska bød på rike muligheter til å drive jakt. De bosatte seg i Anchorage, der Robert Hansen drev bakerforretningen Hansen Bakery. Han ble godt likt av naboene, og som jeger satte han flere rekorder. Med forsikringspenger etter et påstått tyveri kjøpte han et lite privatfly, en Piper PA-18 Super Cub.
International Ultraviolet Explorer
Teleskopet gikk i en elliptisk geosynkron bane i en høyde på mellom 26,000 og 45,000 km og med en helling på 28,4° til ekvator. I begynnelsen ble observasjonstiden delt mellom deltakerlandene etter bidrag; NASA fikk to tredjedeler av tiden mens ESA og Storbritannia fikk en sjettedel hver. Etter 1981 ble den felleseuropeiske observasjonen tildelt etter vitenskapelig tyngde alene.
Robert Christian Hansen
Starten på den kriminelle løpebanen
I desember 1971 ble han arrestert to ganger. Den første gangen var han mistenkt for å ha bortført og voldtatt en lokal husmor; den neste for å ha voldtatt en lokal prostituert. I saken som gjaldt husmoren erklærte han seg skyldig i å ha begått et overgrep ved å true med et dødelig våpen; voldtektsanklagen som gjaldt den prostituerte kvinnen ble henlagt til gjengjeld for at han hadde gått med på å erklære seg skyldig i den første saken (en såkalt «plea bargain»). Han fikk en dom på fem års fengsel, men etter å ha sonet seks måneder av straffen ble han overført til en åpen soningsanstalt.
International Ultraviolet Explorer
Da prosjektet var over hadde teleskopet utført 104,000 ultrafiolette observasjoner. IUE observerte blant annet mange kometer og atmosfærene til de store gassplanetene i solsystemet. Teleskopet ga i tillegg innsikt i stjernevinden og energitransporten i atmosfærene til varme og massive stjerner, og andre astronomiske fenomener som til for eksempel Seyfert-galakser og kvasarer
Robert Christian Hansen
Starten på den kriminelle løpebanen
I 1977 ble Robert Hansen dømt til fem års fengsel for å ha stjålet en motorsag. Dommen omfattet også tvungen psykiatrisk behandling for den bipolare lidelsen. Alaskas høyesterett reduserte imidlertid straffeutmålingen, og Hansen ble løslatt.
Allerede på det tidspunktet hadde han begått atskillige drap, men ingen av dem ble oppklart før i 1984.
I årene omkring 1980 forsvant det en del kvinner fra Anchorage, som var en by med svært mange innflyttere. Restene av tre kvinners lik i Alaskas ødemark langt derfra kunne i to av tilfellene identifiseres som unge kvinner fra byens strippeklubbmiljø, deriblant Sherry Morrow, som ble funnet i 1982 delvis nedgravd i en ødemark ved Knik River, etter hun med tre skudd tilsynelatende var blitt myrdet med bind for øynene på flukt.
Mistanker, oppklaring
Den 13. juni 1983 lyktes det den 17-årige Cindy Paulson å flykte fra 44-årige Robert Hansens bil mens han var i ferd med å klargjøre sitt privatfly i Merrill Field-lufthavnen i Anchorage. Til tross for de dramatiske omstendigheter, at hun skulle ha blitt truet med en pistol, bortført til hans hjem, lenket med et kjede om halsen, torturert, voldtatt og holdt til fange mens han tok seg en lur innen han fortalte henne at han med sitt fly ville bringe henne til sin hytte, så oppgav politiet siktelsen mot ham, fordi han hevdet at hun kun ønsket å volde ham problemer, etter at han hadde nektet å gi henne penger for avtalt oralsex. Dessuten gav en god venn ham et alibi.
Støttet av Cindy Paulsons vitneutsagn og av FBIs utarbeidede profil for en eventuell seriemorder i de tre kjente mordsakene, oppnådde politiet omsider dommerkjennelse til å foreta ransakelse av Robert Hansens fly, biler og hus.
Under husransakelsen 27. oktober 1983 fant etterforskerne i soveværelset et bemerkelsesverdig flykart med 26 inntegnede kryss som de mente kunne peke på forskjellige gjerningsåsteder i Alaskas ødemark. Godt skjult i et hjørne i husets loftsrom fant man også smykker som hadde tilhørt de forsvunne kvinner og forskjellige skytevåpen.
Etter ballistiske prøver av det antatte mordvåpen erkjente Robert Hansen endelig siktelsene for mordene på fire kvinnelige lik og kidnapping og voldtekt av Cindy Paulson, mot å inngå forlik med anklagemyndigheten om at han skulle avsone i et føderalt fengsel (det fantes den gang ikke noe i Alaska) og diskresjon fra pressen, hvorimot han indvilget i at fremkomme med ytterligere opplysninger om mordene og fullt ut avkode og utpeke markeringene på flykartet. En helikopter ble rekvirert og Robert Hansen utpekte 12 ellers ukjente gravplasser med døde kvinner.
Dom og fengsling
Den 18. februar 1984 erklærte Robert Christian Hansen seg skyldig i fire overlagte mord, og dommerjuryen idømte ham 461 års fengsel og livstid med soning i det føderale fengsel i Lewisburg i Pennsylvania, mens alle andre anklager ble avvist.
I 1988 ble han sendt tilbake til Alaska med kortvarig opphold i fengselet i Juneau, innen han ble sendt til det helt nybygde høysikringsfengsel Spring Creek Correctional Center i Seward, der han sonet til sin død.
Konen forlangte skilsmisse og flyttet fra Alaska.
Kjente mordofre i Alaska
Robert Hansen voldtok og overfalt over 30 kvinner i Alaska. Han var ansvarlig for mordene på minst 17 i alderen 16-41 år:
Av disse 17 kvinner ble Robert Hansen kun formelt siktet for mordene på Sherry Morrow, Joanna Messina, Eklutna Annie og Andrea Altiery.
Filmatisering
Thrilleren The Frozen Ground fra 2013 omhandler saken, hvor Robert Hansen spilles av John Cusack. På rollelisten er bl.a. Nicolas Cage, Vanessa Hudgens, Jodi Lyn O'Keefe og 50 Cent.
Storbritannia under VM i friidrett 1997
Storbritannia deltok under VM i friidrett 1997 (utendørs) fra 1. til 10. august 1997 i Athen i Hellas og tok seks medaljer under mesterskapet.
Kinesisk Taipei under Vinter-OL 2014
Hurtigløp på skøyter 30px|Hurtigløp på skøyter
Dette var første gang at Kinesisk Taipei deltok i hurtigløp på skøyter under vinter-OL og de kvalifiserte seg med en mann.
Bueskyggevikler
Bueskyggevikler (Eana incanana) er en sommerfugl som tilhører familien viklere (Tortricidae).
Utseende
En middelsstor til stor (vingespenn 17-22 millimeter), grå vikler. Forvingen er grå. Nær roten er det vanligvis et markert, krumt, mørkt tverrbånd, lenger ute i vingen er det to mørke tverrbånd, men disse er mindre tydelige. Bakvingen er lyst brungrå.
Friidrett under Sommer-OL 2016 – Lengdehopp kvinner
Lengdehopp kvinner under Sommer-OL 2016 i Rio de Janeiro, Brasil ble arrangert den 16.–17. august 2016 på Olympiastadion.
Bueskyggevikler
Levevis
Larvene utvikler seg på blomstene av prestekrage (Leucanthemum vulgare), utenfor Norge også på klokkeblåstjerne (Hyacinthoides non-scripta). Andre kilder hevder at arten lever på viere (Salix spp.) og blåbær (Vaccinium myrtillus). De voksne viklerne flyr i juli-august.
Utbredelse
Arten er vanlig i Sør-Norge.
Friidrett under Sommer-OL 2016 – Lengdehopp kvinner
Kvalifisering
Kvalifiseringskrav: Utøvere som klarte direktekvalifiseringskrav 6,75 m (Q) eller var blant de tolv beste (q) gikk videre til finalen.
Ski magasinplass
Ski magasinplass består av en plass med to forsvarsbygg konstruert i rektangulære former i Ski i Nordre Follo kommune, Viken fylke.
Byggverkene er fra ca. 1919 og er bygget i tre.
Filosofiåret 1750
Filosofiåret 1750 er en oversikt over hendelser, utgivelser og personer med tilknytning til filosofi i 1750.
Herad kraftverk
Herad kraftverk er et vannkraftverk i Gol kommune i Viken.
Liste over Pakistans statsoverhoder
Liste over Pakistans statsoverhoder omfatter monarker, generalguvernører og presidenter i Pakistan fra delingen av India i 1947 der Dominionen Pakistan ble utskilt fra Unionen India og var tenkt å være et hjemland for muslimene på det indiske subkontinentet. Dominionen Pakistan var et monarki med den britiske monark som statsoverhode, og med en generalguvernør som hans/hennes representant i landet. I 1956 ble monarkiet erstattet av Den islamske republikk Pakistan, og i 1971 ble Folkerepublikken Bangladesh skilt ut som en egen stat.
Herad kraftverk
Det er et elvekraftverk som utnytter et fall på ca 85 meter i Liaåni.
Installert effekt er 85 KW. Årsproduksjon er 0,7 GWh.
Nasjonalfugler i Europa
Nasjonalfugler i Europa er ei liste over nasjonalfugler i europeiske land.
Alfabetisk liste:
Christophe Lambert
Christophe Lambert (født 6. april 1981) er en tysk judoka, som konkurrerer i vektklassen -90 kilo. Han ble tatt ut til å representere Tyskland under Sommer-OL 2012 i London, der han røk ut i første runde.
Gudrun Løchen Drewsen
Gudrun Løchen Drewsen (født 5. mai 1867 i Inderøy, død 16. mai 1946 i San Francisco) var en norsk kvinnesakskvinne, kunstmaler og velgjører, gift med kjemikeren Viggo Drewsen.
Hun var tiende barn i en søskenflokk på 11, og opplevde trangere kår enn sine eldre søsken, også fordi faren døde da hun var barn. Hun fikk såvidt malerstudier Oslo før hun i 1894 flyttet med sin ektemann til New York. Tilskyndet av Fredrikke Marie Qvam representerte hun i 1902 Norge under den første internasjonale konferansen om kvinners stemmerett i Washington. Hun ble deretter fanget av saken, og drev aktiv agitasjon for kvinners rettigheter i Norge og USA, blant annet som leder av New Yorks Norwegian Suffrage League. Etter at stemmerettssaken var vunnet i Norge i 1913 og i USA i 1920, trakk hun seg tilbake fra det offentlige liv.
Hun fikk Kongens fortjenstmedalje i gull for sin innsats for vanskeligstilte nordmenn i USA. Selvbiografien Man minnes mangt utkom i 1937.
Ramberg kraftverk
Ramberg kraftverk er et vannkraftverk ved Svene i Flesberg kommune i Viken.
Det er et elvekraftverk som utnytter et fall på ca 43 meter i Rambergelva.
Installert effekt er 81 KW. Årsproduksjon er 0,3 GWh.
Maskineriet består av 4 små aggregater, antagelig francisturbiner.